Liike 88

Liike 88 oli vuoden 1988 presidentinvaalia varten perustettu kansalaisliike, jonka ehdokkaana vaalissa oli Kalevi Kivistö. Liikkeen kantava voima ja aloitteentekijä oli Suomen kansan demokraattinen liitto (SKDL), jonka ehdokkaana Kivistö oli ollut jo edellisessä presidentinvaalissa. Liike 88 sai valitsijamiesvaaleissa 286 833 ääntä (9,61%) ja 26 valitsijamiestä. Kivistö sai välittömässä vaalissa 330 072 ääntä (10,67%).Presidentinvaalit 1988 (Tilastokeskus 1988) Liike 88 on nähty lähtölaukaukseksi kehitykselle, joka johti SKDL:n sekä Suomen kommunistisen puolueen (SKP) lakkauttamiseen ja Vasemmistoliiton perustamiseen keväällä 1990.Kai Hirvasnoro: Fraktiot taistelevat 15-vuotiaassa Vasemmistoliitossa (Kansan Uutiset Viikkolehti 15.4.2005) SKDL pyysi Kalevi Kivistöä ehdokkaakseen marraskuussa 1986, mutta vielä keväällä 1987 puolueessa käytiin keskusteluja myös Mauno Koiviston tukemisesta.SKDL general secretary vows Kivisto remains candidate choice (Hufvudstadsbladet 6.4.1987). teoksessa JPRS report West Europe Foreign Broadcast Information Service June 1987 Lopullisesti puolue ja ehdokas päättivät suhtautumisesta kesällä 1987. Puolue muodosti Kalevi Kivistön tueksi kansanliikkeen, jolla pyrittiin laajentamaan kannatusta uusiin piireihin. Uuden lain mukaan ehdokkaan saattoi asettaa 20 000 nimeä keräävä valitsijayhdistys. Valitsijamiesehdokkaiden tuli kerätä 100 nimeä. Kivistö sai joitakin tukijoita kansandemokraattisen liikkeen ulkopuolelta, mutta liike koostui pääosin tunnetuista vasemmistolaisista.Kivisto Candidacy Begins (Helsingin Sanomat 14.7.1987); DEVA meeting reflects splits (Helsingin Sanomat 14.7.1987); Kivisto's 'New' Front (Helsingin Sanomat 19.7.1987). teoksessa JPRS report West Europe Foreign Broadcast Information Service 4.9.1987 Virallisesti Liike 88 perustettiin 12. syyskuuta 1987. SKDL:stä ja SKP:stä erotettujen kommunistien muodostama Demokraattinen Vaihtoehto ei liittynyt Kivistön tukijoihin, vaan asetti ehdokkaakseen Jouko Kajanojan. Päätös jakoi Devaa, koska puolueen vähemmistö olisi halunnut tukea Kivistöä. Tätä kantaa edusti muun muassa Esko-Juhani Tennilä. Liike 88 kelpuutti mukaan Devan yksittäiset jäsenet, mutta se ei halunnut yhteistyötä itse järjestön kanssa. ==Valitsijamiehet== *Arvo Aalto (Helsinki) *Raila Aho (Turku pohj.) *Jorma Ahvenainen (Kyme) *Olli Alho (Uusimaa) *Claes Andersson (Uusimaa) *Asko Apukka (Lappi) *Heli Astala (Turku et.) *Heikki Harma (Helsinki), sitoutumaton *Esko Helle (Häme et.) *Anna-Liisa Jokinen (Turku et.) *Arvo Kemppainen (Oulu) *Tuula Kivinen (Häme et.) *Martti Korhonen (Oulu) *Niilo Koskenniemi (Lappi) *Timo Laaksonen (Turku pohj.) *Pertti Lahtinen (Häme pohj.) *Pekka Leppänen (Keski-Suomi) *Iivo Polvi (Kuopio) *Eila Rimmi (Häme pohj.) *Esko Seppänen (Helsinki) *Vappu Säilynoja (Oulu) *Markku Söderström (Kuopio) *Eila Tiainen (Keski-Suomi) *Pauli Uitto (Uusimaa) *Juhani Vähäkangas (Oulu) *Jarmo Wahlström (Vaasa) Valitsijamieheksi valittu Niilo Koskenniemi ei sairastumisen vuoksi voinut osallistua varsinaiseen presidentinvaaliin, joten hänen tilalleen tuli varasijalta Ritva Renko.Liike 88:n valitsijamies vaihtuu Lapissa (tilaajille) Helsingin Sanomat 11.2.1988, s. 9. HS Aikakone. Viitattu 7.4.2024. == Lähteet == Luokka:Kansalaisliikkeet Luokka:Suomen Kansan Demokraattinen Liitto Luokka:Suomen politiikka 1980-luvulla Luokka:1988